Tere üle pika aja!
Ma ei tea, mis see on, aga ma lihtsalt ei olegi osanud siia midagi kirjutada.
Täna jõudsin siis lõpuks nii kaugele, et püüdsin nn jooksu pealt pildile oma viimased rätid/sallid. (pildile klikkides näed suuremalt)
Siit nad tulevad
Esimesena “legendaarne” rätt haapsalu rätiraamatust…. alustasin üle-eelmise aasta jaanuaris. Just enne olin kudunud sama räti, vaarikaroosa ja kinkisin selle minia-kandidaadile jõuludeks. Siis mingil hetkel tundus, et lõnga ei jagu ja harutasin üles äärepitsini ning tegin nupud väiksemad….. peaaegu lõpusirgel selgus, et lõnga ikka ei jagu…. sain täitsa kurjaks, võtsin vardad ka välja ja pistsin teise lõngakasti oma saatust ootama…. Ilmselgelt pidi minema harutamisele. Sain siis mingil hetkel sama lõnga juurde ka, aga isu oli kadunud. Ja nii ta vedeles kuniks selle aasta jaanuaris tuli hoog lõpetada poolikud sallid. Nimelt seisis mul eelmise aasta oktoobrist lõpetamata samast rätiraamatust väikeste mustritega rätt. Lõpuni oli vaevalt 10 lühikest reakest, aga sügisel tuli ootamatult soki-kinda-rabandus ja nii ta jäi.. Seega jaanuaris lõpetasin mõlemad ära. Väikeste mustritega salli konfiskeeris plika kohe nii et seda teile näidata ei saa.
Siin see terve aasta kootud sall:
Järgmine on jällegi Heili salakudumise raames tehtud rätt
Järgmiseks veel üks salakudumine, seegi Heili juhtimisel
Nojah ja kui ma juba nii kolmnurkseks olin end kudunud, siis lihtsalt pidi midagi kandilisemat tegema…..
Paaril viimasel nädalal nokitsesin seda Lõngaks Alevigist tellitud sallilõng, (kirjade järgi 100g/1400m, mis ei tundu just väga õige olevat….. 90%vill 10% polüamiid) Töös kasutatud vardaid: 2,5mm, 4.5mm, 3,5mm, 3.0mm. Endalegi üllatusena ei jäänudki äärepitside õmblemise taha pooleks aastaks seisma. 😀 Mõõdud 71 x 200 cm
Vot selline jutt seekord.
Olge mõnusad ja nautige pühi!
Teie, Mina.